ועדת הכספים, כנסת 25, פרוטוקול מספר 196, 2023-07-17 00:00

יצחק פינדרוס: אנחנו פותחים את הישיבה

שולמית אלוני: מי שהייתה אשתו של הנספה ביום מותו ובכלל זה אישה שגרה יחד עמו והייתה ידועה בציבור של מי שהיה בעלה שנספה ביום מותה, של ילדו של נספה , של הורה, של אחיו או אחותו

שולמית אלוני:  חוץ מזה ההפניה בעצם נעשית לכל אלה ואומרת "לרבות הורה של נספה ואלמנתו שאינם זכאים לתגמולים מחמת גילם או שיעורי הכנסותיהם ויתום עד גיל 40

שולמית אלוני:  אתם בעצם מבקשים בדבר הראשון לתקן כך שיהיה לא עד גיל 40 אלא עד גיל 50

שולמית אלוני:  נכון?     

רודין נפסון: נכון

רודין נפסון:  אנחנו רוצים להרחיק מתוך הבנה העסקאות המקרקעין, הגיל שבו רוכשים דירה, הוא גבוה יותר מאשר בעבר

שולמית אלוני: איך הגעתם דווקא לגיל 50?     

יצחק אהרונוביץ': כעקרון עד לשנות ה-90 הגיל היה 30

יצחק אהרונוביץ':  אני מזכיר שהתקנה מאפשרת פעמיים בחיים לקבל הקלה ברכישת דירה לצורך המגורים הרוכש וזה עד גיל 30

יצחק אהרונוביץ':  בסופו של יום הגילים הולכים ועולים

יצחק אהרונוביץ':  זאת אומרת, אם זה בגלל שאולי מתחתנים בגיל מבוגר יותר, אולי בגלל עליית המחירים וכולי, אז אנשים קונים בשלב מאוחר יותר את הדירה

יצחק אהרונוביץ':  בעבר העלו את זה לגיל 40 ובשנים האחרונים קיבלנו, רשות המיסים ומשרד האוצר פניות בעיקר מארגון אלמנות ויתומי צה"ל שיש יתומים רבים שרוכשים את הדירה השנייה בחייהם בעשור החמישי

יצחק אהרונוביץ':  ביקשו מספר פעמים והראו לנו מקרים וכולי שאנשים קונים בגיל 40 ומשהו

יצחק אהרונוביץ':  שר האוצר קיבל את הבקשה

יצחק אהרונוביץ':  זו בקשה שעלתה לפני מספר שנים

יצחק אהרונוביץ':  שר האוצר הנוכחי קיבל את הבקשה והיות לא מדובר כאן בעלות תקציבית ניכרת, קיבל את הבקשה ואנחנו מבקשים להעלות לגיל 50 את האפשרות כך שיתום צה"ל שירכוש עד גיל 50 יוכל ליהנות מההטבה הזאת, כמו שאמרנו, פעמיים בחיים כשהוא רוכש דירה למגוריו

יפתח עשהאל: אני רק אבהיר שמבחינה תקציבית, מבחינת חוק יסודות התקציב, חוק יסודות התקציב מאפשר לעשות פעולה והממשלה יכולה לתמוך זה וזאת פעולה בלי פעולה מאזנת כל עוד העלות היא פחות מ-6 נקודה משהו מיליון וכאן באמת הצעד הוא עלות זניחה שלא נכללת בתוך הנומרטור

יפתח עשהאל:  לכן ניתן להעביר את זה בלי מקור תקציבי

שולמית אלוני: הסיפא של ההגדרה מתייחסת "לרבות אלמנה של נספה שנישאה ונישואיה השניים הופקעו וחל עליה סעיף 12א(ג) לחוק האמור" – יימחקו"

שולמית אלוני:  זה הסעיף שאליו התייחסת כסעיף שבוטל היום בחקיקה 

רודין נפסון: כן

רודין נפסון:  ב-2009

רודין נפסון:  בתיקון

שולמית אלוני: 11א(ג) התייחס למצב שבו פקעו הנישואין השניים על ידי גירושין מבן הזוג או כתוצאה ממות בן הזוג

רודין נפסון: פטירה או גירושין

שולמית אלוני: אבל מבחינה מהותית לא משתנה שום דבר

רודין נפסון: לא

שולמית אלוני: ההפניה היא רק טכנית

שולמית אלוני:  מוחקים אותה כי הסעיף נמחק

רודין נפסון: כן

שולמית אלוני: אבל היא תהיה זכאית גם אם נישאה מחדש

רודין נפסון: נכון

יצחק פינדרוס: אם הסעיף ההוא נמחק, למה אתם לא משאירים את זה כאן? למה מוחקים את זה?     

שולמית אלוני: 12א(ג) נמחק

שולמית אלוני:  ההפניה

יצחק פינדרוס: למר לא לומר לרבות אלמנה של נספה שנישאה ונישואיה השניים הופקעו?     

רודין נפסון: לפי חוק המשפחות זה כולל

שולמית אלוני: אם אני מבינה נכון, כשמסתכלים על הגדרה של בן משפחה של חייל שנספה במערכה, הוא מתייחס בסעיף קטן (א) בתוך חוק משפחות חיילים שנספו במערכה לסעיף קטן (א) ואומר שמי שהייתה אשתו של נספה ביום מותו ובכלל זה אישה שלפני מות הנספה גרה יחד עמו וביום מותו הייתה ידועה בציבור, אף אם נישאה לאחר

שולמית אלוני:  זאת אומרת, כבר מכוח חוק משפחות חיילים שנספו במערכה, אף אם נישאה לאחר, זה יחול עליה

רודין נפסון: מה שכן, בדברי ההסבר נפלה איזושהי טעות מבחינת ההסבר

רודין נפסון:  מבחינת הנוסח, הנוסח הוא מדויק

שולמית אלוני: מה הטעות שנפלה בדברי ההסבר? יש דברי הסבר לתקנות

יצחק פינדרוס: ליבנו את הטעות הזאת

יצחק פינדרוס:  אנחנו כרגע לא רואים לפנינו את דברי ההסבר

שולמית אלוני: אתה רוצה להתייחס לטעות

שולמית אלוני:  מעניין לשמוע

יצחק פינדרוס: תגידו לנו איפה הבעיה בהסבר

רודין נפסון: בעקרון מה שקרה זה של"הלרבות" מושתת כולו על סעיף שלא קיים

רודין נפסון:  זה הטעם הראשון למחוק אותו

רודין נפסון:  הטעם העיקרי למחוק אותו

שולמית אלוני: מה הטעות בברי ההסבר?     

רודין נפסון: הסיפא האמורה נוספה "בתקופה שאלמנה שנישאה לאחר מות בן זוגה לא נחשבה כ

רודין נפסון:  לצורך קביעת זכאותה לתגמולים לפי חוק משפחות חיילים והיא נועדה לאפשר גם לאלמנה כאמור לקבל את הקלת המס במס רכישה"

רודין נפסון:  זה לא נכון

רודין נפסון:  היא לא נועדה לאפשר גם לאלמנה כאמור לקבל הקלת מס רכישה

רודין נפסון:  ה"לרבות", ה-(א) קטן בסעיף שנמחק לוקח מאישה שנישאה בשנית והמשיכה בחייה את הזכאות לתגמולים

רודין נפסון:  סעיף (ג) קטן היא חריג לזה והוא אומר שככל שהנישואין האלה פקעו, היא זכאית לתגמול, קל וחומר להטבות מס אחרות

רודין נפסון:  "הלרבות" מתיישב לגמרי עם התיקון הישן

רודין נפסון:  כאן כתבנו בסוף

רודין נפסון:  בעקרון זה נכון ב-95 אחוזים אבל פשוט היו כמה מילים בסוף שהיא לא נועדה באמת לאפשר לאלמנה כאמור את הקלת המס במס רכישה כי חוק המשפחות בלאו הכי נותן בסעיף 12א(ג)

שולמית אלוני: נסכם שוב

שולמית אלוני:  הרעיון הוא לעשות תיקון טכני בעניין הזה

רודין נפסון: בדיוק

רודין נפסון:  כן

שולמית אלוני: הזכאות של אותה אישה שנישאת מחדש לא נפגעת

רודין נפסון: לא נפגעת

שולמית אלוני: היא תמשיך ותהיה זכאית להטבות

רודין נפסון: כן

יצחק פינדרוס: אפשר להקריא

רודין נפסון: תקנות מיסוי מקרקעין (שבח ורכישה) (מס רכישה) (תיקון), התשפ"ג-2023     בתוקף סמכותי לפי סעיפים 9 ו-115 לחוק מיסוי מקרקעין (שבח ורכישה) התשכ"ג-1963, ובאישור ועדת הכספים של הכנסת, אני מתקין תקנות אלה:     

רודין נפסון: בתקנות מיסוי מקרקעין (שבח ורכישה) (מס רכישה), התשל"ה-1974, בתקנה 1 –     

רודין נפסון: במקום "ויתום עד גיל 40" יבוא "ויתום עד גיל 50"

שולמית אלוני: סעיף קטן (א) מתייחס לתיקון הגיל, כמו שאמרת, שעלה מ-40 ל-50

רודין נפסון: כן

יצחק פינדרוס: אגב, בלשון הקודש זאת טעות כי יתום אחרי נישואיו אבל זה לא משנה

יצחק פינדרוס:  ההגדרה של יתום היא עד הנישואין

ינון אזולאי: נכון

ינון אזולאי:  אם אבא שלי נפטר אחרי שהתחתנתי, אני לא יתום?     

יצחק פינדרוס: לא

ינון אזולאי: למה אמרתי קדיש? כי אני יתום

יצחק פינדרוס: לא

יצחק פינדרוס:  אמרת קדיש לכבד את אבא שלך

יצחק פינדרוס:  אתה צריך לכבד את אבא שלך

ינון אזולאי: אבל אני יתום

ינון אזולאי:  אמנם אני לא מקבל קצבה

ולדימיר בליאק: אתה יכול לחזור על זה?     

יצחק פינדרוס: כל

יצחק פינדרוס:  יתום הוא עד נישואיו

יצחק פינדרוס:  זה שאתה אומר קדיש, זה לכבד את אבא

ולדימיר בליאק: איפה זה כתוב?     

ינון אזולאי: כתוב שגר, יתום ואלמנה

ינון אזולאי:  האיסור, לא לענות את הגר, את היתום ואת האלמנה, האלמנה היא כל הזמן אלמנה והיתום הוא בגדר יתום עד נישואיו

ינון אזולאי:  זה מה שאתה רוצה להגיד?     

יצחק פינדרוס: כן

ינון אזולאי: זאת אומרת, עכשיו מישהו יכול לענות אותי כי אני אחרי הנישואין

רודין נפסון: המילים "ולרבות אלמנה של נספה שנישאה ונישואיה השניים הופקעו וחל עליה סעיף 12א(ג) לחוק האמור" – ימחקו 

שולמית אלוני: תתייחס להגדרה נפגע כי קודם לא התייחסת אלי ה

רודין נפסון: הגדרה של נפגע

רודין נפסון:  גם שם יש אמירה בסיפא

רודין נפסון:  אני אקריא אותה: "בן משפחה שנפגע כמשמעותו בחוק האמור זכאי לתגמול ויתום עד גיל 40"

רודין נפסון:  גם שם יש הגבלה עד גיל 40 ואנחנו מבקשים לתקן גם שם ולעלות את הגיל ל-50 במקום 40

רודין נפסון: תקנות אלה יחולו על מכירת זכות במקרקעין ביום תחילתן של תקנות אלה או לאחריו

יצחק פינדרוס: ממתי התחולה?     

רודין נפסון: מיום הפרסום

רודין נפסון:  ביום תחילתן של תקנות אלה

יצחק פינדרוס: מה זה "או לאחריו"?     

שולמית אלוני: תמיד עולה השאלה - כשאנחנו מגיעים למיסוי מקרקעין - לגבי התחולה כי כשכותבים מיום תחילתן של תקנות אלה ולא קובעים איזשהו תאריך או יעד או מועד, זה יוצר אי ודאות בימי שקרובים לפרסום התקנות

יצחק פינדרוס: למה יש את המילה "או אחריו"? תגידו "מיום תחילתן של תקנות אלה"

קריאה: מיום פרסומן

רודין נפסון: אפשר לשנות ולומר ש"תקנות אלה יחולו ביום פרסומן ברשומות"

שולמית אלוני: לא

שולמית אלוני:  אנחנו לא משנים את זה בצורה כזאת

שולמית אלוני:  זה הסטנדרט

שולמית אלוני:  אתם יודעים להגיד כמה זמן ייקח לפרסם את התקנות? דיברתם עם הנסחות?     

ישי פרלמן: לא מדובר באלפי אנשים שהתקנות האלה יחולו עליהן

ישי פרלמן:  הן חלות על יתום מאוד מאוד ספציפי

ישי פרלמן:  יחכו שלושה ימים וזה יתפרסם

ישי פרלמן:  בניגוד למקרים אחרים שבאמת אתה יכול ליצור בעיה, במיוחד במקרים שאנחנו מחמירים, כאן יש גם הטבה וגם זה חל רק על קבוצה מאוד מאוד מצומצמת של אנשים

ישי פרלמן:  זה יתפרסם עוד כמה ימים ברשומות, במקום ליצור איזושהי תקלה של חקיקה רטרואקטיבית

ינון אזולאי: זה לא חוזר מתחילת שנה?     

שולמית אלוני: כן

שולמית אלוני:  זה תלוי עסקה

ינון אזולאי: ואם הוא חתם על העסקה לפני חודשיים ועדיין לא הסתיימה, זה עדיין לא נחשב? רק כשזה עובר בטאבו?          

ישי פרלמן: לא

ישי פרלמן:  יום המכירה

ישי פרלמן:  חוק מיסוי מקרקעין קובע את יום המכירה

ינון אזולאי: גם זיכרון דברים תופס?     

ישי פרלמן: יכול לתפוס

ישי פרלמן:  כן

ישי פרלמן:  תלוי מה שי בזיכרון דברים

ישי פרלמן:  זיכרון דברים יכול לתפוס

ינון אזולאי: אתה אומר זיכרון דברים שהוא מחייב

ישי פרלמן: כן

ישי פרלמן:  לפי חוק החוזים

יצחק פינדרוס: מי בעד אישור התקנות? מי נגד? מי נמנע

יצחק פינדרוס: אושר     

יצחק פינדרוס: התקנות אושרו

יצחק פינדרוס:      תודה רבה